Indianed amerikan, an henvroidi, o deus poblet ar vro, betek ma krogas trevadennerezh an Europeaned e 1769 pa zegouezhas ar Spagnoled war an aodoù. Ul lodenn eus Mechiko e teuas Kalifornia da vezañ da vare dizalchidigezh ar vro-se diwar Spagn e 1820. Ne oa bet diorroadur ebet a-raok ma voe aloubet ar vro gant 500 soudard ha moraer stadunanat da vare Brezel etre Mechiko hag ar Stadoù-Unanet (1846-1848). Gant feur-emglev Guadalupe Hidalgo e chellas ar Stadoù-Unanet prenañ an takad digant ar re drechet. Just goude e tesachas an Diskrap war an aour 90 000 envroad o tont eus ar Stadoù-Unanet ha staliet eo bet da 31vet Stad an Unaniezh e 1850.